yásyā́havanī́yam ánuddhṛtam ā́dityò 'bhyastamiyā́t kíṃ tátra kárma kā́ prā́yaścittir íty eté vaí raśmáyo víśve devā́s tè 'smā́d apapráyanti tád asmai vyr̥̀dhyate yásmā́d devā́ apaprayánti tā́m ánu vyr̥̀ddhiṃ yáś ca véda yáś ca ná tā́ ubhā́v ā́hatur ánuddhṛtam asyā́bhyástamagā́d íti tátrettháṃ kuryā́d dháritaṁ híraṇyaṃ darbhé prabádhya paścā́d dhártavaí brūyā́t tád etásya rūpáṃ kriyate yá eṣá tápaty áhar vā́ etád áhno rūpáṃ kriyate pavítraṃ darbhā́ḥ paváyaty evaìnaṃ tád áthedhmám ā́dī́pya prā́ñcaṁ hártavaí brūyā́d brā́hmaṇá ā́rṣeyá úddhared brā́hmaṇó vā́ ā́rṣeyaḥ sárvā́ devátā́ḥ sárvā́bhir evaìnaṃ tád devátā́bhiḥ sámardhayati tám upasamā́dhā́ya pratiparétya gā́rhapatya ā́jyam adhiśrítyodvā́syotpū́yā́vékṣya caturgṛhītam ā́jyaṃ gṛhītvā́ samídham upasaṃgŕ̥̄hya prā́ṅ udā́dravaty áthā́havanī́ye samídham abhyā́dhā́ya dákṣiṇaṃ jā́nv ā́cya juhoti víśvebhyo devébhyaḥ svā́héti sá yáthā́ brā́hmaṇám ā́vasathavā́sínaṃ kruddháṃ yántam ukṣavehátopamantráyetaivám evaìtád víśvā́n devā́n úpamantrayate jā́nánti hainam úpa hainam ā́vartanta etád evá tatrá kárma